Hej og velkommen til dansk i ørene.
I november 2025 afholdes der valg til kommunal og regionsråd
i Danmark og de fleste voksne personer, der bor i Danmark, kan
stemme, også selvom man ikke er dansk statsborger.
I denne episode vil jeg derfor fortælle mere om, hvad et
kommunalt valg er. Du kan finde teksten til
episoden på podcastens hjemmeside.
På bay mia koffee kan du støtte podcasten downloade episoderne
og lytte til niveau 2 udgaven, hvor jeg taler i almindeligt
tempo. Kommunalvalg i Danmark er en
vigtig del af demokratiet. Kommunalvalg betyder, at
borgerne i hver Kommune vælger de politikere, der skal sidde i
kommunalbestyrelsen. Også kaldet byrådet.
I København hedder det borgerrepræsentationen.
Valget sker hvert 4 år altid den 3.
Tirsdag i november. Det næste valg er den 18.
November 2025. Når man stemmer til
kommunalvalg, vælger man de personer, der skal bestemme over
mange ting i ens lokalområde. Det kan være skoler,
daginstitutioner, ældrepleje, veje, miljø og Kultur.
Kommunalpolitikerne bestemmer også, hvordan kommunens penge
skal bruges. Derfor har de stor indflydelse
på hverdagen for borgerne. Borgmesteren er lederen af
kommunalbestyrelsen. Samme dag som kommunalvalget
stemmer man også til regionsrådet.
Danmark er delt op i 5 regioner, som blandt andet arbejder med
hospitaler og sundhedsvæsen. Men Jeg vil fortælle mere om
regionsrådene og valg til regionsrådene i en 2 episode.
I alt bliver cirka 2400 politikere valgt til kommunerne.
Antallet af medlemmer i en kommunal bestyrelse afhænger af
kommunens størrelse. De mindste kommuner har mindst 9
medlemmer, og de største har op til 31 medlemmer. i København er
der helt op til 55 medlemmer. For at kunne stemme til
kommunalvalg skal man være fyldt 18 år og have fast bopæl i
Danmark. Man behøver ikke være dansk
statsborger. Hvis man kommer fra et andet EU
land eller fra Norge, Island eller Storbritannien, kan man
stemme på lige fod med danskere. Og hvis man kommer fra et ikke
EU land, kan man stemme hvis man har boet i Danmark i mindst 4
år. Når man har stemmeret, er man
som udgangspunkt også valgbar. Det betyder, at man selv kan
stille op til kommunalvalget, hvis man vil stille op uden at
være medlem af et parti, skal man dog samle underskrifter fra
borgerne i sin Kommune. Et kommunalvalg er altid frit og
hemmeligt. Det betyder, at alle vælgere kan
stemme som de vil. Og ingen kan se, hvad man har
stemt. Når stemmerne er talt op,
fordeles pladserne i kommunalbestyrelsen efter hvor
mange stemmer de forskellige partier eller lister har fået.
Som regel er det det største parti, der får borgmesterposten,
men Det er et flertal i kommunalbestyrelsen, der skal
beslutte, hvem der skal være borgmester.
Kommunalvalg er vigtige, fordi de handler om borgernes lokale
hverdag. Alligevel oplever mange
politikere, at Det kan være hårdt arbejde.
En rapport viser, at byrådspolitikerne i gennemsnit
bruger 18 timer om ugen på politisk arbejde oven i deres
almindelige job. Mange får kun et mindre beløb
for arbejdet, så de fleste har brug for en fuldtidsstilling ved
siden af. Derfor kan det være svært at få
tid til både familie, arbejde og politik.
At være borgmester anses dog som et fuldtidsjob, men kun i de
største kommuner er de andre politikere i kommunalbestyrelsen
også fuldtidspolitikere. Historisk set har kommunalvalg
eksisteret i Danmark i mange år. Allerede i 1800 tallet begyndte
man at indføre valg til kommunerne.
Dengang var det dog kun mænd med penge og ejendom, der måtte
stemme. Først senere fik alle voksne
mænd og kvinder stemmeret. I dag er kommunalvalg en fast
del af folkestyret, og de fleste danskere deltager i valgene.
Ved sidste kommunalvalg var stemmeprocenten 67%.
At stemme til kommunalvalget er en måde at få indflydelse på sit
lokalområde. Man kan være med til at
bestemme, hvem der skal lede kommunen og hvordan pengene skal
bruges. Derfor betyder kommunalvalg
rigtig meget for livet i Danmark.
En af de store forskelle på et kommunalvalg og et
folketingsvalg er, at Det er meget lettere at få lov at
stille op til et kommunalvalg. Hvor det kræver 20.000
underskrifter at få lov at stille op til folketingsvalg, så
kræver det max 150 underskrifter at stille op til et kommunalvalg
og i de små kommuner kræver det kun 25 underskrifter.
Derfor er der ofte mange partier og personer at vælge imellem til
et kommunalvalg. Hvis Der er en enkelt sag, der
fylder rigtig meget i en Kommune, så er der måske en
person, der stiller op til kommunalvalget primært for at få
indflydelse på dette ene emne. Det kunne for eksempel være en
Kommune, hvor det planlægges at opstille en hel masse solceller
eller lukke en lille folkeskole på landet.
Hvordan foregår et kommunalvalg? Så helt praktisk.
Hvis man er stemmeberettiget, så modtager man et brev med posten
nogle uger før valget. Brevet indeholder et valgkort
samt information om hvor man skal stemme.
Det er ofte i idrætshallen på en skole.
Man får tildelt et valgsted, Der er åbent på valgdagen fra
klokken 8-20. På valgdagen tager man sit
valgkort og gule sundhedskort med hen på valgstedet og bytter
valgkortet til en stemmeseddel. Stemmesedlen tager man med ind i
en lille privat kabine, hvor man sætter sit kryds hos den
kandidat eller det parti, man stemmer på.
Til sidst afleverer man stemmesedlen i en beholder.
Hvis man ikke kan nå at stemme på sit valgsted på selve
valgdagen, fordi man for eksempel er ude at rejse eller
har en særligt lang arbejdsdag, så kan man stemme på forhånd.
Det hedder at brevstemme. Det var alt for denne episode.
Jeg håber du er blevet lidt klogere på, hvad et kommunalvalg
egentlig er. Især hvis du har stemmeret den
18. november tak fordi du lyttede med.